Fauvisme som fransk dekorativ ekspresjonisme fikk betydning utover Frankrike, særlig i Tyskland og Norden, og i Norge fikk de betegnelsen Matisse-elevene og innebar ekspresjonismens gjennombrudd i Norge i årene 1908-1914, samtidig som det også førte til konflikter i kunstmiljøet som varte innpå 1920-tallet, og årene senere, blant annet med professorstrid på Statens kunstakademi. Kunsthistorikere skiller noe skjematisk mellom den franske og den nordiske ekspresjonisme, hvor sistnevnte var mer opptatt av maleriets psykologiske verdi, og de franske av maleriets rene dekorative kvalitet.